CELEX: E2013J0025
Language: et
Date: 2014-08-28 00:00:00
Title: Kohtu otsus, 28. august 2014 , kohtuasjas E-25/13 – Gunnar V. Engilbertsson vs. Íslandsbanki hf. (Järelevalveameti ja kohtu asutamise kohta sõlmitud EFTA riikide lepingu artikkel 34 – Nõuandva arvamuse nõude peale esitatud kaebus – Hüpoteeklaenude indekseerimine – Direktiiv 87/102/EMÜ – Direktiiv 93/13/EMÜ – Tõhususe ja võrdväärsuse põhimõtted)

19.3.2015   
            
            
               ET
            
            
               Euroopa Liidu Teataja
            
            
               C 92/31
            
         KOHTU OTSUS,
   28. august 2014,
   kohtuasjas E-25/13
   Gunnar V. Engilbertsson vs. Íslandsbanki hf.
   (Järelevalveameti ja kohtu asutamise kohta sõlmitud EFTA riikide lepingu artikkel 34 – Nõuandva arvamuse nõude peale esitatud kaebus – Hüpoteeklaenude indekseerimine – Direktiiv 87/102/EMÜ – Direktiiv 93/13/EMÜ – Tõhususe ja võrdväärsuse põhimõtted)
   (2015/C 92/05)
   Kohtuasjas E-25/13 Gunnar V. Engilbertsson vs. Íslandsbanki hf. on Reykjaviki ringkonnakohus (Héraðsdómur Reykjavíkur) järelevalveameti ja kohtu asutamise kohta sõlmitud EFTA riikide lepingu artikli 34 alusel esitanud kohtule TAOTLUSE, mis käsitleb 5. aprilli 1993. aasta direktiivi 93/13/EMÜ (ebaõiglaste tingimuste kohta tarbijalepingutes) tõlgendamist. Kohus, koosseisus esimees ja ettekandev kohtunik Carl Baudenbacher ning kohtunikud Per Christiansen ja Páll Hreinsson, tegi 28. augustil 2014 järgmise resolutiivosaga otsuse.
   
               1.
            
            
               Direktiiv 93/13/EMÜ ei keela üldiselt teenuse osutaja ja tarbija vahel sõlmitud lepingutes hüpoteeklaenude indekseerimise lepingutingimusi. Eelotsusetaotluse esitanud kohtul tuleb hinnata, kas vaidlusalune tingimus on ebaõiglane. Hinnang peab arvesse võtma kohtu tõlgendust mõiste „ebaõiglane lepingutingimus” kohta.
            
         
               2.
            
            
               Direktiiv 93/13/EMÜ ei piira Euroopa Majanduspiirkonna riigi vabadust määrata kas õigusnormide või haldusaktide kaudu kindlaks tegurid, mis võivad põhjustada muutusi eelnevalt kindlaks määratud indeksis (nt Islandi tarbijahinnaindeks), ning nende muutuste mõõtmiseks vajalikud meetodid eeldusel, et need on lepingus selgesõnaliselt kirja pandud.
            
         
               3.
            
            
               Riigi pädev kohus peab kindlaks tegema, kas konkreetse lepingutingimuse üle on eraldi läbi räägitud direktiivi 93/13/EMÜ artikli 3 tähenduses.
            
         
               4.
            
            
               Riigi pädev kohus peab kindlaks tegema, kas kinnisvara ostmise rahastamiseks võetud laenu tagasimaksete indekseerimisega seotud lepingutingimust tuleks pidada tarbijale selgesõnaliselt ja arusaadavalt selgitatuks. Selline hinnang peab arvestama asjaomase lepingutingimuse täpset sõnastust ning kõiki teisi asjaomaseid asjaolusid, sealhulgas liikmesriigi kohtu esitatud kolmanda küsimuse punktides (a) ja (b) osutatud asjaolusid ning samuti hindade indekseerimise riigisiseseid õigusnorme.
            
         
               5.
            
            
               Direktiivi 93/13/EMÜ artikli 6 lõiget 1 tuleb tõlgendada järgmises tähenduses: kui liikmesriigi kohus peab konkreetset tingimust direktiivi tähenduses ebaõiglaseks, peab see kohus tagama, et selline klausel ei ole tarbija jaoks siduv, eeldusel et leping saab edasi kehtida ka ilma ebaõiglase tingimuseta, kui riigisisese õiguse kohaselt on lepingu taoline jätkamine õiguslikult võimalik.